Kuldīgā

APSTIPRINĀTI

ar Kuldīgas novada domes

2025. gada 28.augusta sēdes lēmumu

(prot. Nr. \_\_., p.\_\_\_)

**Kuldīgas novada saistošie noteikumi Nr. 19/2025**

**“Par grozījumiem Kuldīgas novada domes saistošajos noteikumos Nr. 1/2024  
 “Par nekustamā īpašuma nodokļa atvieglojumiem un nodokļa piemērošanu Kuldīgas novadā””.**

*Izdoti saskaņā ar likuma*

*“Par nekustamā īpašuma nodokli”*

*1. panta otrās daļas 9.1 punktu, 2. panta 8.1 daļu,*

*3. panta 1.4 un 1.6 daļu,*

*5. panta 1.1 daļu, trešo un ceturto daļu*

1. **Vispārīgie jautājumi**
2. Izdarīt Kuldīgas novada domes 25.01.2024. saistošajos noteikumos Nr. 1/2024 “Par nekustamā īpašuma nodokļa atvieglojumiem un nodokļa piemērošanu Kuldīgas novadā” (Latvijas Vēstnesis, 14.02.2024., Nr. 32) (turpmāk – saistošie noteikumi) šādus grozījumus:
3. Papildināt saistošos noteikumus ar 8.1 un 8.2 punktu šādā redakcijā:

*“8.1 Būvei [[1]](#footnote-1), kuras būvniecībā pārsniegts normatīvajos aktos noteiktais kopējais būvdarbu veikšanas ilgums, ar nākamo mēnesi pēc būvniecības termiņa izbeigšanās līdz mēnesim, kad parakstīts akts par būves pieņemšanu ekspluatācijā, nodokļa likme ir 3 % no lielākās turpmāk minētās kadastrālās vērtības:*

*8.1 1. būvei piekritīgās zemes kadastrālās vērtības;*

*8.1 2. būves kadastrālās vērtības.*

*8.2 Saistošo noteikumu 8.1 punktā minētajā gadījumā paaugstinātā nodokļa maksāšanas pienākums izbeidzas, sākot ar nākamo mēnesi pēc tam, kad Nekustamo īpašumu nodaļa saņem informāciju no Būvvaldes vai būves īpašnieka par būves pieņemšanu ekspluatācijā.”.*

1. Papildināt saistošos noteikumus ar 9.1 - 9.7 punktu šādā redakcijā:

*“9.1Nekustamā īpašuma nodokļa likmes – 0,2 % no kadastrālās vērtības, kas nepārsniedz 56 915,00 euro, 0,4 % no kadastrālās vērtības daļas, kas pārsniedz 56 915,00 euro, bet nepārsniedz 106 715,00 euro, un 0,6 % no kadastrālās vērtības daļas, kas pārsniedz 106 715,00 euro – piemēro dzīvokļa īpašuma sastāvā esošai ēkas daļai, kuras lietošanas veids ir dzīvošana, un šai daļai piekrītošajai koplietošanas telpu platībai, viena, divu vai vairāku dzīvokļu mājām, kā arī telpu grupām nedzīvojamās ēkās, kuru lietošanas veids ir dzīvošana, ja šie nekustamā īpašuma nodokļa objekti (turpmāk – objekti) netiek izmantoti saimnieciskās darbības veikšanai:*

*9.1 1. par fiziskas personas īpašumā, tiesiskajā valdījumā vai lietošanā esošu objektu, ja objektā taksācijas gada 1. janvārī plkst. 0.00 dzīvesvieta ir deklarēta vismaz vienai personai;*

*9.1 2. par juridiskas personas, individuālā komersanta, ārvalstu komersantu un to pārstāvniecību īpašumā esošu objektu, ja objekts ir izīrēts dzīvošanai, no nākamā mēneša pēc īres tiesību nostiprināšanas zemesgrāmatā, un ja taksācijas gada 1. janvārī plkst. 0.00 tajā dzīvesvieta ir deklarēta vismaz vienai personai;*

*9.1 3. par valsts, pašvaldības un pašvaldības kapitālsabiedrību īpašumā vai valdījumā esošiem objektiem.*

*9.2   Saistošo noteikumu izpratnē deklarētā dzīvesvieta ir personas dzīvesvieta, kas deklarēta atbilstoši*[*Dzīvesvietas deklarēšanas likumam*](https://likumi.lv/ta/id/64328-dzivesvietas-deklaresanas-likums)*un kas nav personas papildu adrese Dzīvesvietas deklarēšanas likuma izpratnē.*

*9.3 Ja 9.1 1. vai 9.1 2. apakšpunktā minētajā objektā taksācijas gada 1. janvārī plkst. 0.00 dzīvesvieta nav deklarēta nevienai personai, piemēro nekustamā īpašuma nodokļa likmi 1,5 % apmērā no objekta kadastrālās vērtības.*

*9.4 Saistošo noteikumu 9.3  punktu nepiemēro:*

*9.4 1. ja objekta īpašnieks vai tiesiskais valdītājs miris laika periodā līdz iepriekšējā taksācijas gada 31. decembrim un ir bijis vienīgā dzīvesvietu deklarējusī persona šajā objektā;*

*9.4  2. līdz taksācijas gada beigām, ja nekustamā īpašuma nodokļa maksāšanas pienākums iestājas taksācijas gada laikā (objekts iegūts īpašumā izsoles rezultātā, privatizēts vai atsavināts valsts vai pašvaldības īpašums, beigušās tiesības uz atbrīvojumu no nekustamā īpašuma nodokļa maksāšanas pienākuma, reģistrēts jauns objekts);*

*9.4  3. ja taksācijas gada laikā tiek veikts nekustamā īpašuma nodokļa pārrēķins par objektiem, kuriem mainīts lietošanas veids vai izbeigta saimnieciskā darbība;*

*9.4  4. dārza mājām un vasarnīcām ar kopējo platību līdz 40 m2 (ieskaitot).*

*9.5 Saistošo noteikumu 9.1 2. apakšpunktā noteiktajos gadījumos nekustamā īpašuma nodokļa likmi 1,5 % apmērā no objekta kadastrālās vērtības piemēro ar nākamo mēnesi pēc tam, kad:*

*9.5 1. dzēsts zemesgrāmatas nostiprinājums par īres tiesībām objektā;*

*9.5 2. izbeidzies zemesgrāmatas nostiprinājumā norādītais objekta īres tiesību termiņš, ja zemesgrāmatā nav iesniegta informācija par īres tiesību termiņa pagarinājumu vai dzēšanu;*

*9.5 3. izbeidzies par objektu noslēgtais īres līgums, ja tas izbeidzies pirms zemesgrāmatas nostiprinājumā norādītā īres tiesību termiņa. Šādā gadījumā nodokļa maksātājam ir pienākums viena mēneša laikā pēc līguma izbeigšanās informēt pašvaldību par īres līguma izbeigšanos pirms termiņa.*

*9.6 Saistošo noteikumu 9.1 punktā noteiktās likmes piemēro arī telpu grupām, kuru lietošanas veids ir saistīts ar dzīvošanu (garāžām, autostāvvietām, pagrabiem, noliktavām un saimniecības telpām), kā arī garāžu īpašnieku kooperatīvo sabiedrību, garāžu īpašnieku biedrību un fizisko personu garāžām (izņemot smagās tehnikas un lauksaimniecības tehnikas garāžas), ja tās netiek izmantotas saimnieciskās darbības veikšanai, neatkarīgi no tā, vai objektā ir deklarēta kāda persona.*

*9.7  Ja nekustamais īpašums uz kopīpašuma tiesību pamata pieder vairākām personām vai atrodas kopējā valdījumā, nekustamā īpašuma nodokļa likmi piemēro īpašuma kadastrālajai vērtībai proporcionāli katram kopīpašniekam piederošo domājamo daļu skaitam.”.*

1. Izteikt saistošo noteikumu 10.8.6.punktu šādā jaunā redakcijā:

*“10.8.6. ja nekustamā īpašuma sastāvā esošs nekustamā īpašuma objekts ir cietis ugunsgrēka nelaimē – 90 % apmērā no aprēķinātās nodokļa summas.”.*

1. Izteikt saistošo noteikumu 14.punktu šādā jaunā redakcijā:

*“14. Atvieglojumi par šo noteikumu 10.1. - 10.4. apakšpunktos minētajiem darbiem, ieguldījumiem un/vai investīcijām, ja no to veikšanas vai objekta (kurā veikti attiecīgie ieguldījumi) nodošanas ekspluatācijā brīža nav pagājuši vairāk kā 36 mēneši, var tikt piemēroti atkārtoti līdz brīdim, kad tiek segti 50 % no saskaņoto ieguldījumu apjoma, bet ne ilgāk kā 5 gadus par vieniem un tiem pašiem ieguldījumiem vai investīcijām. Iesniegumam ir jāpievieno ieguldījumus apliecinoši dokumenti - tāmes ar izmaksu atšifrējumiem, maksāšanas uzdevumi, līgumu kopijas un/vai tamlīdzīgi pierādījumi.”.*

1. Izteikt saistošo noteikumu 19.punktu šādā jaunā redakcijā:

*“19. Nodokļu atvieglojumi tiek piešķirti konkrētajam nekustamajam īpašumam, kurā veikti ieguldījumi.”.*

1. Papildināt saistošo noteikumu Pārejas noteikumus ar 2.punktu šādā redakcijā:

*“2. Saistošo noteikumu 8.1 punkts stājas spēkā ar 2026. gada 1. janvāri.”.*

Kuldīgas novada domes priekšsēdētāja Inese Astaševska

1. *T.i., ēku pārbūves un jaunbūves būvprojektiem, kā arī būvniecības ieceru dokumentācijām, jaunu ēku būvniecībai ēkām virs 25 m2.* [↑](#footnote-ref-1)